AIŠKINAMASIS RAŠTAS

Dėl Molėtų rajono savivaldybės tarybos 2020 m. balandžio 30 d. sprendimo Nr. B1-121 „Dėl atleidimo nuo savivaldybės nekilnojamojo turto nuomos mokesčio“ pakeitimo

1. Parengto tarybos sprendimo projekto tikslai ir uždaviniai:

Tikslas – pakeisti Molėtų rajono savivaldybės tarybos 2020 m. balandžio 30 d. sprendimo Nr. B1-121 „Dėl atleidimo nuo savivaldybės nekilnojamojo turto nuomos mokesčio“ (toliau – Sprendimas) 1 punktą ir nustatyti, kad Savivaldybės nekilnojamojo turto nuomininkai, kurie negali vykdyti veiklos išsinuomotose patalpose ar jų vykdoma veikla ribojama dėl šalyje paskelbto karantino, atleidžiami nuo nuomos mokesčio mokėjimo.

1. Siūlomos teisinio reguliavimo nuostatos:

Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ šalyje paskelbus karantiną, taikomi įvairūs darbo, ūkinės veiklos ir kitų sąlygų ribojimai, todėl Savivaldybės nekilnojamojo turto nuomininkai arba negali vykdyti veiklos, arba jų vykdoma veikla yra ribojama. Pakeitus ankstesnę Sprendimo nuostatą, nuo mokesčio bus atleisti ir tie nuomininkai, kurie negali visa apimtimi vykdyti veiklos dėl ribojimų.

1. Laukiami rezultatai:

Bus palengvinta mokesčių našta smulkiajam ir vidutiniam verslui, siekiant padėti išvengti bankrotų bei padėti išlaikyti darbo vietas. Taip pat bus nesurinktos savivaldybės biudžeto lėšos, gaunamos iš nuomos.

4. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Sprendime buvo įteisinta nuostata, kad nuo savivaldybės nekilnojamojo turto nuomos mokesčio atleidžiami nuomininkai, kuriems Valstybinė mokesčių inspekcija suteikė tiesiogiai nukentėjusių nuo COVID-19 statusą ir jie negali vykdyti veiklos išsinuomotose patalpose, dėl šalyje paskelbto karantino. Taip pat nustatyta, kad sprendimas galioja nuo 2020 m. kovo 1 d. visą karantino laikotarpį ir du mėnesius po karantino Lietuvos Respublikos teritorijoje atšaukimo dienos. Šiuo metu dauguma nuomininkų vykdo veiklą, tačiau nustatyti įvairūs ribojimai, kurie mažina jų veiklos apimtis.